الإدعاء
- صور منتشرة بشكل كبير جدًا لكائن شكله غريب، له 8 أرجل وذيل طويل، مع تعليق: "اذا صادفت واحد من تلك الفصيلة من العناكب في المنزل ..لاتقتله! ان عضتهم ليست سامة ولا يسببوا الضرر بالعكس هم يتغذون على الفئران والقوارض". ❌❌
- الكلام ده غير صحيح. اللي في الصورة دي لعبة اسمها "Facehugger"، مش عنكبوت حقيقي. ✅✅
- مفيش أي نوع من العناكب أو العقارب بالشكل ده، واللي يدقق في الصورة يلاحظ إنها مش طبيعية. ✅✅
- لعبة "Facehugger" دي مستوحاة من أفلام الفضائيين والخيال العلمي، وهي تخص كائن خيالي له 8 أرجل وذيل طويل بيساعده على القفز على وجه ضحيته لزراعة جنين في داخله. أول الأفلام اللي ظهر فيها المخلوق الخيالي ده فيلم Alien اللي صدر سنة 1979، ومن بعدها بقى يظهر في أفلام خيال علمي كتير جدًا. ✅✅
- يمكن بسهولة الحصول على اللعبة دي من المتاجر الإلكترونية زي أمازون، وكمان في ناس بتعمل منه أقنعة وجه، وطرق تصنيعه منشورة على الإنترنت. ✅✅